આ જનસેવા કેન્દ્ર ખાતે ૨૦ મેથી લઈને આજ દિવસ સુધી માત્ર ૨૨૮ સર્ટીફિકેટ ઈસ્યુ કરાયા છે અને ઈબીસી સર્ટીફિકેટ કાઢવા માટે ઓછામાં ઓછો ૫ દિવસનો સમય લાગે છે. તે જોતા આવડી મોટી ભીડને કેવી રીતે પહોંચી વળવુ તે મોટો પ્રશ્ન છે. આ ઉપરાંત અમદાવાદ શહેરમાં અન્ય ચાર જનસેવા કેન્દ્ર ખોલાયા છે. પરંતુ ત્યાં તો એક-એક કર્મચારી જ નિમણૂંક કરેલ છે. ત્યારે અમદાવાદમાં વસવાટ કરતા લાખો સવર્ણોને એડમિશન પ્રક્રિયા શરુ થાય તે પહેલા ઈબીસી સર્ટી કેવીરીતે આપવા તે મોટો પ્રશ્ન છે.